Nintendo Switch je stále vďačnejšia a vďačnejšia téma pre internetové diskusie. Nech už sa bavíme o jeho vynikajúcej predajnosti, pripravovaných a vydaných hrách, alebo len diskutujeme o nedostatkoch a očakávaniach. Switch tiahne pozornosť na každom fronte a už o pár mesiacov to bude presne rok, čo sa tento hybridný herný systém objavil na scéne.
Pri tejto príležitosti by Nintendo mohlo konečne značne upraviť softwarové rozhranie, ktoré je stále ako chudobný taký príbuzný, voči konkurencii. Nemáme prehliadač, nemáme fóra, lepšie prepojenie na aplikácie, VC sekciu a tak ďalej a tak podobne. Je príhodné, že sa pred pár dňami objavil na internete zaujímavý video materiál, ktorý údajne prezentuje testovaciu fázu veľkého 5.0 vylepšenia, ktorý čaká samotný Switch v blízkej dobe. Ten nám má, minimálne podľa videa, konečne dodať nielen browser ale aj streamovacie služby a hromadu ďalšieho obsahu. Pozrite sa nižšie a posúďte či ide o FAKE alebo nie.